सिटी रिपोर्टर | जरीडीह
सिटी रिपोर्टर | जरीडीह
तीनदिवसीय युवा खेल महोत्सव की शुरुआत मंगलवार को जरीडीह प्रखंड के बाराडीह फुटबाल मैदान में की गई। इसका आयोजन केंद्रीय युवा एवं खेल मंत्रालय भारत सरकार की इकाई नेहरू युवा केन्द्र बोकारो द्वारा किया जा रहा है। बाराडीह पंचायत के मुखिया सुरेश कुमार महतो एवं पंसस पुष्पा देवी ने इसका उद्घाटन किया। इस दौरान उन्होंने कहा कि ग्रामीण क्षेत्रों में खेल की काफी संभावनाएं हैं। इस तरह के कार्यक्रमों से खेल प्रतिभाएं उभर कर सामने आती हैं। आयोजक एसटी राइजिंग क्लब के अध्यक्ष जगजीवन राम हंसदा ने बताया कि 29 से 31 दिसंबर तक होने वाले इस खेल महोत्सव में फुटबाल, वालीबाल एवं तीरंदाजी की प्रतियोगिताएं होंगी। इसमें जरीडीह एवं कसमार प्रखंड से फुटबाल की 16 और वालीबाल की 8 टीमें हिस्सा ले रही हैं।
बीपी क्लब ने आदर्श स्टूडेंट क्लब को हराया
प्रतियोगितामें फुटबाल का पहला मैच बीपी क्लब कल्याणपुर एवं न्यू आदर्श स्टूडेंट क्लब मेरमहारा के बीच खेला गया। इसमें दोनों टीमों के बीच काफी रोमांचक मुकाबला देखने को मिला। बाद में बीपी क्लब ने न्यू आदर्श स्टूडेंट क्लब को टाई ब्रेकर में 4-1 से पराजित किया। इस दौरान अतिथियों ने कहा कि खिलाड़ी को हार-जीत की परवाह नहीं करनी चाहिए। अगर हम खेलते हैं तो जीतते भी हैं और हारते भी हैं। हमें अपनी हार से सीख लेनी चाहिए और जीत पर कभी भी घमंड नहीं करना चाहिए। खिलाड़ियों को अपनी हार सीख लेना चाहिए। इसमें गुड़िया कुमारी, विजय ठाकुर, राजीव रंजन सोरेन, गौरीनाथ हांसदा, टेकलाल सोरेन, रवि राय, नरेश बेसरा, जगजीवन हंसदा, जागेश्वर मुर्मू, गुरुवचन मुर्मू आदि का योगदान रहा।
तीन दिवसीय युवा खेल महोत्सव शुरू
bho_Deva bho_Deva hin_Deva awa_Deva hin_Deva mai_Deva